রজনীকান্ত বর্মণ

**রজনীকান্ত বর্মণ** (জন্ম: ১২ মে ১৯৭৬) হলেন একজন অবসরপ্রাপ্ত বাংলাদেশী আন্তর্জাতিক ফুটবলার। তার ১৩ বছরের আন্তর্জাতিক ক্যারিয়ারে মোট ৭০টি খেলায় অংশগ্রহণ করেছেন। খেলোয়াড়ি জীবনের অধিকাংশ সময় মুক্তিযোদ্ধা সংসদ এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেছেন। তিনি প্রধানত কেন্দ্রীয় রক্ষণভাগের খেলোয়াড় হিসেবে খেলেছেন।

## ক্লাব ক্যারিয়ার
১৯৯৪ সালে অগ্রনি ব্যাংক লিমিটেড স্পোর্টস ক্লাব এর সাথে তার ফুটবল ক্যারিয়ার শুরু করেন এবং পরে ১৯৯৯–২০০০ মৌসুমে, বাংলাদেশী ক্লাব মুক্তিযোদ্ধা সংসদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ৭ মৌসুম অতিবাহিত করেছিলেন। অতঃপর ২০০৮–০৯ মৌসুমে তিনি ঢাকা আবাহনীতে যোগদান করেছিলেন। ঢাকা আবাহনীতে মাত্র ১ মৌসুম অতিবাহিত করার পর তিনি পুনরায় মুক্তিযোদ্ধা সংসদের সাথে চুক্তি স্বাক্ষর করেছিলেন। পরবর্তীকালে, তিনি ঢাকা মোহামেডানের হয়ে খেলেছিলেন। সর্বশেষ ২০১১–১২ মৌসুমে, তিনি ঢাকা মোহামেডান হতে শেখ রাসেলে যোগদান করেছিলেন; শেখ রাসেলের হয়ে ২ মৌসুম খেলার পর তিনি অবসর গ্রহণ করেছিলেন।

১৯৯৯ সালে, রজনীকান্ত বাংলাদেশের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ৫৩ ম্যাচে অংশগ্রহণ করেছিলেন। দলগতভাবে, রজনীকান্ত সর্বমোট ৪টি শিরোপা জয়লাভ করেছিলেন, যার মধ্যে ৩টি মুক্তিযোদ্ধা সংসদের হয়ে এবং ১টি ঢাকা আবাহনীর হয়ে জয়লাভ করেছিলেন।

## প্রারম্ভিক জীবন
রজনীকান্ত বর্মণ ১৯৭৬ সালের ১২ই মে তারিখে বাংলাদেশে জন্মগ্রহণ করেছেন।

## আন্তর্জাতিক ফুটবল
১৯৯৯ সালের ২২শে এপ্রিল তারিখে, মাত্র ২০ বছর ২ মাস ২১ দিন বয়সে, রজনীকান্ত ভারতের বিরুদ্ধে ১৯৯৯ সাফ গোল্ড কাপের গ্রুপ পর্বে নিজেদের প্রথম ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি ০–০ গোলে ড্র হয়েছিল। বাংলাদেশের হয়ে অভিষেকের বছরে রজনীকান্ত সর্বমোট ৪ ম্যাচে অংশগ্রহণ করেছিলেন।

২০০৯ সালের ৩০শে এপ্রিল তারিখে বাংলাদেশের ঢাকার বঙ্গবন্ধু জাতীয় স্টেডিয়ামে অনুষ্ঠিত মাকাওয়ের বিরুদ্ধে ম্যাচে অংশগ্রহণ করার মাধ্যমে তিনি বাংলাদেশের জার্সি গায়ে তার ৫০তম ম্যাচ খেলেছিলেন, ম্যাচটি বাংলাদেশ ৩–০ গোলের ব্যবধানে জয়লাভ করেছিল, যেখানে তিনি পূর্ণ ৯০ মিনিট খেলেছিলেন। একই বছরের ৮ই ডিসেম্বর তারিখে রজনীকান্ত ৩৩ বছর বয়সে বাংলাদেশের হয়ে তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। ঢাকার বঙ্গবন্ধু জাতীয় স্টেডিয়ামে অনুষ্ঠিত শ্রীলঙ্কার বিরুদ্ধে উক্ত ম্যাচে বাংলাদেশ ২–১ গোলের ব্যবধানে জয়লাভ করেছিল। আন্তর্জাতিক ফুটবলে, তার ১০ বছরের খেলোয়াড়ি জীবনে নিয়মিত সদস্য থাকার পর, তিনি আনুষ্ঠানিকভাবে ২০১১ সালে আন্তর্জাতিক ফুটবল থেকে অবসরের ঘোষণা দেন। জাতীয় দলে তার জার্সি নম্বর সাধারণত ৪ নম্বর ছিল।

## সম্মান
**মোহামেডান স্পোর্টিং ক্লাব**

* বাংলাদেশ সুপার কাপ : ২০১৩

**মুক্তিযোদ্ধা সংসদ কে.এস**

* জাতীয় ফুটবল চ্যাম্পিয়নশিপ : ২০০৩
* বাংলাদেশ ফেডারেশন কাপ : ২০০১, ২০০৩

**বাংলাদেশ**

* সাফ গোল্ড কাপ : ২০০৩

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:১৯৭৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী হিন্দু
বিষয়শ্রেণী:গাজীপুর জেলার ব্যক্তি
বিষয়শ্রেণী:বাংলাদেশের পুরুষ আন্তর্জাতিক ফুটবলার
বিষয়শ্রেণী:এশিয়ান গেমসে বাংলাদেশের প্রতিযোগী
বিষয়শ্রেণী:২০০২ এশিয়ান গেমসের ফুটবলার
বিষয়শ্রেণী:২০০৬ এশিয়ান গেমসের ফুটবলার
বিষয়শ্রেণী:বাংলাদেশ ফুটবল লিগের খেলোয়াড়
বিষয়শ্রেণী:মুক্তিযোদ্ধা সংসদ ক্রীড়া চক্রের ফুটবলার
বিষয়শ্রেণী:আবাহনী লিমিটেডের (ঢাকা) ফুটবলার
বিষয়শ্রেণী:শেখ রাসেল ক্রীড়া চক্রের ফুটবলার
বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার
বিষয়শ্রেণী:ঢাকা বিভাগের ক্রীড়াবিদ
বিষয়শ্রেণী:১৯৭৬-এ জন্ম
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:বাংলাদেশের আন্তর্জাতিক যুব ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:দক্ষিণ এশীয় গেমসে স্বর্ণপদক বিজয়ী বাংলাদেশী
বিষয়শ্রেণী:দক্ষিণ এশীয় গেমসে ফুটবলে পদক বিজয়ী
বিষয়শ্রেণী:এশিয়ান গেমসে বাংলাদেশের ফুটবলার